Определение на Общия съд от 4 ноември 2024 г. — LichtBlick/Комисия
(Дело T-240/23)1
(Жалба за отмяна — Държавни помощи — Енергийна криза — Германски закон, който има за цел да задържи цената на електроенергията за крайните потребители — Решение да не се повдигат възражения — Липса на правен интерес — Недопустимост)
Език на производството: немски
Страни
Жалбоподател: LichtBlick SE (Хамбург, Германия) (представители: C. von Hammerstein, P. Roegele и H. Schutte, адвокати)
Ответник: Европейска комисия (представители: T. Scharf и L. Wildpanner)
Встъпила страна в подкрепа на ответника: Федерална република Германия (представители: N. Scheffel и P.-L. Krüger)
Предмет
С жалбата си на основание член 263 ДФЕС жалбоподателят иска частична отмяна на Решение C(2022) 9995 final на Комисията от 21 декември 2022 г. относно държавна помощ SA.104606 (2222/N) — Германия — TCF: Временно задържане на разходите за природен газ, топлинна енергия и електроенергия, доколкото с това решение Европейската комисия обявява, че е в съответствие с вътрешния пазар схема за държавна помощ в полза на операторите на пунктове за зареждане в рамките на дейността им по препродажба на електроенергия на техните клиенти, без да се изисква от тях да прехвърлят на клиентите тази помощ.
Диспозитив
Отхвърля жалбата като недопустима.
Осъжда LichtBlick SE да заплати направените от него съдебни разноски, като и тези на Европейската комисия.
Федерална република германия понася направените от нея съдебни разноски.
____________
1 ОВ C 235, 3.7.2023 г.